Oficialusis leidinys L 192 , 22/08/1972 p. 0001 - 0004

specialusis leidimas suomių kalba: skyrius 1 tomas 1 p. 0093

specialusis leidimas danų kalba: serija I skyrius 1972(III) p. 0906

specialusis leidimas švedų kalba: skyrius 1 tomas 1 p. 0093

specialusis leidimas anglų kalba: serija I skyrius 1972(III) p. 0950

specialusis leidimas graikų k.: skyrius 01 tomas 1 p. 0151

specialusis leidimas ispanų kalba: skyrius 01 tomas 1 p. 0173

specialusis leidimas portugalų kalba skyrius 01 tomas 1 p. 0173



Tarybos reglamentas (EEB) Nr. 1799/72 1972 m. rugpjūčio 18 d. nustatantis tarnybos nuostatų 100 straipsnyje numatytų specialių pašalpų, kurios gali būti skiriamos darbui ypač sunkiomis sąlygomis kompensuoti, dydžius ir sąlygas EUROPOS BENDRIJŲ TARYBA, atsižvelgdama į pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 [1], su paskutiniais pakeitimais, padarytais Reglamentu (EEB, Euratomas, EAPB) Nr. 1369/72 [2], ypač į tarnybos nuostatų 100 straipsnį, atsižvelgdama į Komisijos pasiūlymą, pateiktą po konsultacijų su Tarnybos nuostatų komitetu, kadangi Taryba Komisijos pasiūlymu turi nustatyti specialių pašalpų, kurios gali būti skiriamos tam tikriems pareigūnams, kuriems taikomi tarnybos nuostatų 92 straipsnio reikalavimai, dydžius ir sąlygas darbui ypač sunkioms sąlygoms kompensuoti, PRIĖMĖ ŠĮ REGLAMENTĄ: 1 straipsnis Pareigūnams, kuriems taikomi tarnybos nuostatų 92 straipsnio reikalavimai ir kurie pašaukti atlikti ypač sunkų darbą, skiriamos specialios pašalpos, nustatomos pagal tolesnių straipsnių reikalavimus. 2 straipsnis Pašalpos išreiškiamos taškais. Vienas taškas lygus 0,032 % D4 lygio pirmosios pakopos pareigūno bazinės algos dydžiui. Tokios pašalpos tikslinamos pareigūnų atlyginimams taikomais koeficientais. Pašalpos mokamos kas mėnesį. 3 straipsnis 1. Šioje lentelėje pateikiamos specialios darbo sąlygos, dėl kurių gali būti skiriamos pašalpos, ir taškų per faktiško darbo valandą skaičius: Specialios darbo sąlygos | A, B, C ir D kategorijų pareigūnų taškų per realaus darbo valandą suma | | | | I.Asmens sauga: | a)Ypač nepatogi dėvėti apranga, apsauganti nuo ugnies, užterštumo, radiacijos arba korozinių medžiagų: | | | 1.Ypač sunki apranga | 10 | | | 2.Atskiri kostiumai, apsaugantys nuo ugnies | 50 | | | 3.Kiti atskiri apsauginiai kostiumai | 34 | | | 4.Apsauginė apranga su atskiru kvėpavimo aparatu | 25 | | | 5.Kita apsauginė apranga su kvėpavimo aparatu | 20 | | b)Dalinė apsauga: | | | | 1.Atskiri kvėpavimo aparatai | 16 | | | 2.Sukomplektuoti respiratoriai | 10 | | | 3.Respiratoriai, apsaugantys nuo dulkių | 6 | | | 4.Kiti apsauginiai aparatai, apsaugantys nuo toksinių, dusinančių, korozinių medžiagų ir kt. | 2 | | | 5.Karštoji kamera ir telemanipuliatoriai | 2 | II.Darbo vieta: | a)Sandari:Darbas sandariose patalpose be natūralaus apšvietimo, per kurias nutiesti aukštos įtampos laidai arba aukštos temperatūros vamzdžiai ir kurios yra taip užgriozdintos, kad jose sunku judėti | 2 | | b)Triukšminga:Darbas patalpose, kuriose vidutinis triukšmo lygis yra didesnis negu 85 decibelai | 2 | | c)Pavojingos vietos, kuriose būtina naudoti varginančias apsaugines priemones: | | | | 1.Požeminiai pasažai | 2 | | | 2.Vietos, kuriose dirbama giliau negu 6 m nuo žemės paviršiaus ir kurios susijusios su išskirtiniu pavojumi | 5 | Šiais atvejais pašalpa skiriama skiriančiosios institucijos sprendimu, prireikus, po konsultacijų su Jungtiniu komitetu. | | | | III.Darbo pobūdis: | a)Tam tikrų medžiagų tvarkymas arba darbas su jomis sąlygomis, dėl kurių darbas tampa sunkus (žr. priede pateiktą sąrašą) | 2 | | b)Pirotechniko darbas su sprogmenimis | 5 | 2. Siekiant užtikrinti nuolatinę priežiūrą, šio straipsnio 1 dalyje nustatytomis sąlygomis atliktą darbą būtina nedelsiant ir chronologine tvarka užregistruoti. Šiuose įrašuose smulkiai aprašomas atliktas darbas, darant nuorodas į pirmiau pateiktą lentelę. Skiriančioji institucija nustato šios priežiūros vykdymo tvarką; jeigu konkretaus darbo valandų skaičius kiekvieną mėnesį yra toks pats, skiriančioji institucija gali nesivadovauti įrašais. 4 straipsnis Negalima sudėti pašalpų už 3 straipsnyje pateiktos lentelės I punkte nurodytomis sąlygomis atliktą darbą; šis reikalavimas taip pat taikomas lentelės II ir III punktuose nurodytoms pašalpoms. Be to, negalima sudėti pašalpų už lentelės I ir III punktuose nurodytomis sąlygomis atliktą darbą. Jeigu tuo pačiu metu reikia išmokėti kelias pašalpas, mokama tik didžiausia pašalpa. 5 straipsnis Atsižvelgiant į Reglamento (Euratomas) Nr. 1371/72 [3], nustatančio specialias pašalpas už tam tikras specialaus pobūdžio paslaugas, 4 straipsnį, pagal šio reglamento reikalavimus mokamos pašalpos sudaro ne daugiau kaip 1500 taškų kiekvienam pareigūnui per mėnesį. 6 straipsnis Šio reglamento reikalavimai pagal analogiją taikomi laikinajam, pagalbiniam ir įrangą prižiūrinčiam personalui. 7 straipsnis Kasmet balandžio mėnesį Komisija pateikia Tarybai ataskaitą dėl: - kiekvienos kategorijos pareigūnų ir tarnautojų, gavusių šiame reglamente minėtas specialias pašalpas, skaičiaus, išnagrinėto pagal įvairius tyrimų centro įrenginius, ir dėl darbo 3 straipsnyje pateiktoje lentelėje išvardytomis įvairiomis sąlygomis valandų skaičiaus, - visų su šiomis išmokomis susijusių išlaidų. 8 straipsnis Reglamentas Nr. 4/63/Euratomas [4] panaikinamas nuo šio reglamento įsigaliojimo dienos. 9 straipsnis Šis reglamentas įsigalioja pirmąją sekančio mėnesio nuo jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1972 m. rugpjūčio 18 d. Tarybos vardu Pirmininkas T. Westerterp [1] OL L 56, 1968 3 4, p. 1. [2] OL L 149, 1972 7 1, p. 1. [3] OL L 149, 1972 7 1, p. 4. [4] OL L 112, 1963 7 24, p. 2005/63. -------------------------------------------------- PRIEDAS 3 straipsnyje nurodytas sąrašas A. Korozinės ir dusinančios medžiagos: 1. Dirbant su: halogenais, hidrohalogeninėmis rūgštimis (vandenilio chlorido ir vandeninio fluorido rūgštimis), halogeno fluoridais; sulfato rūgštimi, sieros chloridu, natrio hidroksidu ir kalio šarmu, amoniaku. 2. Techniniuose procesuose: nerūdijančio plieno ir lengvųjų lydinių šveitimas ir pasyvinimas, juos panardinant į valiklius ar oksiduojančias medžiagas arba sąlytyje su jomis. B. Toksinės medžiagos: 1. Dirbant su: toksinėmis radioaktyvių medžiagų formomis; beriliu ir jo junginiais; arsenu ir jo junginiais; gyvsidabriu, junginiais ir amalgamomis; tetraetilšvinu; vandenilio cianidu; cianidais ir akrilonitrilu; azoto oksidu ir azoto dioksidu; fosforu ir fosforo eteriais; selenu; deuterio oksidu. 2. Techniniuose procesuose: radioaktyvių medžiagų toksinių formų gamyba, sodrinimas ir laikymas; švino ir švino stibiato arba kadmio stibiato lydinių liejimas. C. Labai degios ir (arba) sprogios medžiagos: 1. Dirbant su: suslėgtomis dujomis: acetilenu, deguonimi, metanu, etanu, etilenu ir retomis dujomis; lakiaisiais organiniais tirpikliais, pavyzdžiui, metilo alkoholiu, etilo alkoholiu, dietileteriu, acetonu, benzenu, toluenu; skystaisiais metalais, pavyzdžiui, natriu arba kaliu; siera. 2. Techniniuose procesuose: suvirinimas argonu; labai užterštų dalių valymas ir riebalų šalinimas tirpikliais, pavyzdžiui, trichloretilenu; organinių skysčių, pavyzdžiui, difenilo, trifenilo, polifenilo, bifenil-difenil oksido junginiais, sunkiai verdančios nuosėdos sistemose; parafino arba bitumo pylimas. D. Medžiagos, paliekančios nuosėdas: 1. Dirbant su: kadmiu, chromu, nikeliu, bismutu, bariu, vanadžiu ir miltelių pavidalo mangano junginiais; miltelių pavidalo geležies oksidu. 2. Techniniuose procesuose: grafito apdorojimas; siurblių ir variklių, pavyzdžiui, vakuuminių siurblių, skysčių cirkuliacinių siurblių, dekompresinių siurblių, suslėgto oro generatorių sutepimas ir išleidimas; poliravimas specialiomis medžiagomis; metalo šlako tvarkymas. Atsižvelgdama į mokslo ir technikos pažangą, Taryba Komisijos pasiūlymu iš dalies keičia šį priedą. --------------------------------------------------